La XIX Sant Silvestre tanca l'any esportiu amb un altre rècord de participants
30 de desembre de 2019

L'Eliana ha tancat un altre any esportiu celebrant la dinovena edició de la Sant Silvestre a la qual es van sumar més de 900 veïns i veïnes, gaudint de l'ambient festiu i solidari que centra aquest esdeveniment.

La Plaça del País Valencià va acollir l'eixida i arribada de l'última carrera de l'any, on les disfresses, les nadales i fins i tot la neu van crear una estampa nadalenca per al record, consolidant el caràcter familiar i divertit d'aquesta prova.

Organitzada per l'Ajuntament de l'Eliana i l'Associació de Clubs Esportius, amb la col·laboració del Club d'Atletisme l'Eliana Running i d'un gran nombre de patrocinadors, la carrera va tornar a col·laborar amb el Banc d'Aliments, recollint més de 1000 quilos de menjar no perible.

En finalitzar la prova, l'alcalde de l'Eliana Salva Torrent, la regidora de Política Esportiva, Concha Montaner i el president del CA  l'Eliana Running, Ramón Dolz van entregar els premis a les millors disfresses i el posterior sorteig de regals, amb el qual un any més va concloure l'esdeveniment.